D.11. februar 2021

# Kære beboere og pårørende

**Gode nyheder vedrørende besøg på Pedershave**.

Styrelsen for patientsikkerhed har med øjebliklig virkning ophævet deres påbud vedrørende besøgende på Omsorgscenteret Pedershave, da vi ikke længere har borgere smittet med COVID 19.

Vi kan ikke åbne fuldt op, da vi fortsat er omfattet af et generelt påbud gældende for besøg i plejeboliger.

**Det betyder at hver borger må vælge 3 pårørende, som de kan få besøg af.**

Besøgende skal selvfølgelig være uden luftvejssymptomer/mistanke om COVID 19, i 48 timer før besøget.

Hvis der kommer 1-2 pårørende, må besøget foregå i borgerens egen bolig.

* Der skal ikke bestilles tid.
* Benyt den nærmeste indgang til boligen, undgå at berøre noget på vejen, og stop ikke op i fællesarealerne.
* Der er også mulighed for at blive lukket direkte ind i boligen via terrassedøren, - ring til afdelingen for at blive lukket ind og ud.
* Besøgende spritter hænder når de kommer, og inden de går.
* Der skal anvendes mundbind/maske under hele besøget.
* Der holdes 2 meters afstand, hvis det er muligt. Ved behov for fysisk kontakt skal denne være så kortvarig som muligt, og der vaskes/ sprittes hænder umiddelbart efter kontakt.

Hvis de 3 pårørende ønsker at besøge borgeren samtidig, skal besøg foregå i vores besøgsbolig.

* Der skal bestilles tid til besøget.
* Dette gøres på hverdage mellem kl. 9-11 på tlf. 47 35 19 97
* Besøgsrummet kan tilgås fra parkeringspladsen.
* Borgeren hjælpes til besøgsrummet af personalet.
* Besøgende spritter hænder når de kommer, og inden de går.
* Der skal anvendes mundbind/maske under hele besøget.
* Der holdes 2 meters afstand, hvis det er muligt. Ved behov for fysisk kontakt skal denne være så kortvarig som muligt, og der vaskes/ sprittes hænder umiddelbart efter kontakt.
* Besøgsrummet sprittes af, og der luftes ud mellem hvert besøg.

**Andre aktører på Pedershave:**

Der vil samtidig blive åbnet op for andre aktører på Pedershave, som udfører sundhedsfagligt arbejde eller opgaver i forbindelse med kritisk sygdom. Dette gælder for:

* Fysioterapeuter
* Fodterapeuter
* Omsorgstandplejen
* Vågetjenesten

Alle beboere der har ønsket det har nu fået COVID 19 vaccination.